ಸೊಸೈಟಿಯ ಮುಖ್ಯ ಸದಸ್ಯರು ಫೆಲೋಗಳು : ಯುನೈಟೆಡ್ ಕಿಂಗ್ಡಮ್‌ ಮತ್ತು ಕಾಮನ್‌ವೆಲ್ತ್‌ನಿಂದ ಆಯ್ಕೆಯಾದ ವಿಜ್ಞಾನಿಗಳು ಮತ್ತು ಎಂಜಿನಿಯರುಗಳು. ಗಣಿತ, ಎಂಜಿನಿಯರಿಂಗ್ ವಿಜ್ಞಾನ ಮತ್ತು ವೈದ್ಯಕೀಯ ವಿಜ್ಞಾನ ಸೇರಿದಂತೆ ಸಹಜ ಜ್ಞಾನದ ಸುಧಾರಣೆಗೆ ಗಣನೀಯ ಕೊಡುಗೆ ಸಲ್ಲಿಸಿರುವುದನ್ನು ಆಧರಿಸಿದೆ. ಫೆಲೋಗಳನ್ನು ಜೀವಾವಧಿಗೆ ಆಯ್ಕೆ ಮಾಡಲಾಗುತ್ತದೆ ಮತ್ತು ಫೆಲೋ ಆಫ್ ದಿ ರಾಯಲ್ ಸೊಸೈಟಿ(FRS)ಬಿರುದನ್ನು ಹೆಸರಿನ ನಂತರ ಬಳಸಬಹುದು. ಫೆಲೋಗಳ ಹಕ್ಕುಗಳು ಮತ್ತು ಜವಾಬ್ದಾರಿಗಳು ಸೊಸೈಟಿಗೆ ಆರ್ಥಿಕವಾಗಿ ನೆರವು ನೀಡುವ ಕರ್ತವ್ಯ ಸಹ ಸೇರಿದೆ ಮತ್ತು ಕೌನ್ಸಿಲ್ ಹುದ್ದೆಗಳಿಗೆ ನಿಲ್ಲುವ ಹಕ್ಕು ಮತ್ತು ಹೊಸ ಫೆಲೋಗಳನ್ನು ಆಯ್ಕೆ ಮಾಡುವ ಹಕ್ಕು ಸಹ ಸೇರಿದೆ. ಪ್ರತಿ ವರ್ಷ ೪೪ ಫೆಲೋಗಳನ್ನು ಆಯ್ಕೆ ಮಾಡಲಾಗುತ್ತದೆ ಮತ್ತು ಪ್ರಸಕ್ತ ಒಟ್ಟು ೧೩೧೪ಫೆಲೋಗಳಿದ್ದಾರೆ. ಫೆಲೋಷಿಪ್‌ಗೆ ಚುನಾವಣೆಯನ್ನು ೧೦ ವರ್ಗೀಯ ಸಮಿತಿಗಳಿಂದ ನಿರ್ಧರಿಸಲಾಗುತ್ತದೆ(ಪ್ರತಿಯೊಂದನ್ನು ವಿಷಯ ಕ್ಷೇತ್ರವನ್ನು ಅಥವಾ ವಿಷಯ ಕ್ಷೇತ್ರಗಳ ಗುಂಪನ್ನು ಒಳಗೊಂಡಿರುತ್ತದೆ) ಮತ್ತು ಅವು ಪ್ರಸಕ್ತ ಫೆಲೋಗಳನ್ನು ಹೊಂದಿರುತ್ತದೆ.

ಸೊಸೈಟಿಯು ರಾಯಲ್ ಫೆಲೋಗಳನ್ನು, ಗೌರವ ಫೆಲೋಗಳನ್ನು ವಿದೇಶಿ ಸದಸ್ಯರನ್ನು ಆಯ್ಕೆ ಮಾಡುತ್ತದೆ. ರಾಯಲ್ ಫೆಲೋಗಳು ಯುನೈಟೆಡ್ ಕಿಂಗ್ಡಮ್ ರಾಜಪ್ರಭುತ್ವದ ಸದಸ್ಯರಾಗಿರುತ್ತಾರೆ. ಅವರನ್ನು ಸೊಸೈಟಿಯ ಕೌನ್ಸಿಲ್ ಶಿಫಾರಸು ಮಾಡುತ್ತದೆ ಹಾಗು ಅಂಚೆ ಮತದ ಮೂಲಕ ಆಯ್ಕೆ ಮಾಡಲಾಗುತ್ತದೆ. ಪ್ರಸಕ್ತ ನಾಲ್ವರು ರಾಯಲ್ ಫೆಲೋಗಳಿದ್ದಾರೆ: ಪ್ರಿನ್ಸ್ ಫಿಲಿಪ್, ಪ್ರಿನ್ಸ್ ಎಡ್ವರ್ಡ್, ಪ್ರಿನ್ಸಸ್ ರಾಯಲ್ ಮತ್ತು ಪ್ರಿನ್ಸ್ ವಿಲಿಯಂ ಆಫ್ ವೇಲ್ಸ್. ಗೌರವ ಫೆಲೋಗಳು ಫೆಲೋಗಳಾಗಿ ಆಯ್ಕೆಯಾಗಲು ಅನರ್ಹತೆ ಪಡೆದಿರುವ ಜನರು. ಆದರೂ ವಿಜ್ಞಾನದ ಉದ್ದೇಶಕ್ಕೆ ಮಹತ್ತರ ಸೇವೆ ಸಲ್ಲಿಸಿರುತ್ತಾರೆ ಮತ್ತು ಅವರ ಆಯ್ಕೆಯು ಜೀವನದ ಇತರೆ ಕ್ಷೇತ್ರಗಳಲ್ಲಿ ಅವರ ಮಹತ್ತರ ಅನುಭವದಿಂದ ಸೊಸೈಟಿಗೆ ಗಮನಾರ್ಹ ಅನುಕೂಲವನ್ನು ಸೃಷ್ಟಿಸುತ್ತದೆ. ಇಂದಿನವರೆಗೆ ೬ ಗೌರವ ಫೆಲೋಗಳನ್ನು ಆಯ್ಕೆ ಮಾಡಲಾಗಿದೆ. ಅವರಲ್ಲಿ ಬಾರೊನೆಲ್ ಓ'ನೈಲ್ ಆಫ್ ಬೆಂಗಾರ್ವೆಕೂಡ ಸೇರಿದ್ದಾರೆ. ವಿದೇಶಿ ಸದಸ್ಯರು ಕಾಮನ್‌ವೆಲ್ತ್ ಅಲ್ಲದ ರಾಷ್ಟ್ರಗಳಿಗೆ ಸೇರಿದ ವಿಜ್ಞಾನಿಗಳಾಗಿದ್ದಾರೆ. "ವೈಜ್ಞಾನಿಕ ಶೋಧಗಳು ಮತ್ತು ಸಾಧನೆಗಳಿಗೆ ಅವರು ಹಿರಿಮೆ ಗಳಿಸಿದ್ದಾರೆ". ಸೊಸೈಟಿಯು ಪ್ರತಿ ವರ್ಷ ೮ ಜನರನ್ನು ಆಯ್ಕೆ ಮಾಡುತ್ತದೆ ಮತ್ತು ಜೀವಾವಧಿಗೆ ಅವರ ಸದಸ್ಯತ್ವವನ್ನು ಹೊಂದಿರುತ್ತದೆ. ವಿದೇಶಿ ಸದಸ್ಯರು ಹೆಸರಿನ ನಂತರದ ForMemRS(ರಾಯಲ್ ಸೊಸೈಟಿಯ ವಿದೇಶಿ ಸದಸ್ಯ)ಬಿರುದನ್ನು ಬಳಸಲು ಅನುಮತಿ ನೀಡಲಾಗಿದೆ. ಪ್ರಸಕ್ತ ೧೩೭ ಸಂಖ್ಯೆಯಲ್ಲಿದ್ದಾರೆ.

ಫೆಲೋಗಳ ನೇಮಕಕ್ಕೆ ೧೬೬೩ರ ಏಪ್ರಿಲ್ ೨೨ರಂದು ಜಾರಿ ಮಾಡಿದ ಎರಡನೇ ಸನ್ನದಿನಲ್ಲಿ ಮೊದಲಿಗೆ ಅಧಿಕಾರ ನೀಡಲಾಗಿದೆ. ಇದು ಅಧ್ಯಕ್ಷ ಮತ್ತು ಕೌನ್ಸಿಲ್‌ಗೆ ಸಹಿ ಹಾಕಿದ ಎರಡು ತಿಂಗಳಲ್ಲಿ ಅವರು ಸೂಕ್ತವೆಂದು ಕಂಡ ಯಾರೇ ವ್ಯಕ್ತಿಯನ್ನು ಫೆಲೋಗಳಾಗಿ ನೇಮಕ ಮಾಡ ಬಹುದಾಗಿದೆ. ಇದು ಮೇ ೨೦ರಂದು ಮತ್ತು ಜೂನ್ ೨೨ರಂದು ೯೪ ಫೆಲೋಗಳ ನೇಮಕಕ್ಕೆ ದಾರಿ ಕಲ್ಪಿಸಿದೆ. ಈ ೯೮ ಜನರು "ಮೂಲ ಫೆಲೋಗಳು" ಎಂದು ಹೆಸರಾಗಿದ್ದಾರೆ. ಎರಡು ತಿಂಗಳ ಅವಧಿ ಮುಗಿನ ನಂತರ, ಯಾವುದೇ ನೇಮಕಗಳನ್ನು ಅಧ್ಯಕ್ಷ, ಕೌನ್ಸಿಲ್ ಮತ್ತು ಅಸ್ತಿತ್ವ ದಲ್ಲಿರುವ ಫೆಲೋಗಳಿಂದ ಮಾಡಲಾಗುತ್ತದೆ. ಅನೇಕ ಮುಂಚಿನ ಫೆಲೋಗಳು ವಿಜ್ಞಾನಿಗಳು ಅಥವಾ ವಿಶೇಷವಾಗಿ ಶ್ರೇಷ್ಠ ಬುದ್ಧಿಜೀವಿಗಳಲ್ಲ. ಮುಂಚಿನ ಸೊಸೈಟಿಯು ರಾಜನ ಆರ್ಥಿಕ ನೆರವನ್ನು ಅವಲಂಬಿಸಲು ಸಾಧ್ಯವಿರಲಿಲ್ಲ ಮತ್ತು ವೈಜ್ಞಾನಿಕವಾಗಿ ತರಬೇತಾದ ಫೆಲೋಗಳು ಕೆಲವೇ ಮಂದಿಯಿದ್ದರು ಎನ್ನುವುದು ಸ್ಪಷ್ಟವಾಗಿತ್ತು. ಆದ್ದರಿಂದ ಸೊಸೈಟಿಯ ಉಳಿವಿಗಾಗಿ ಶ್ರೀಮಂತ ಅಥವಾ ಮುಖ್ಯ ವ್ಯಕ್ತಿಗಳಿಂದ ಅನುಕೂಲ ಪಡೆಯುವುದು ಅಗತ್ಯವಾಗಿತ್ತು. £೪ ಪ್ರವೇಶ ಶುಲ್ಕ ಮತ್ತು ವಾರಕ್ಕೆ ಒಂದು ಶಿಲ್ಲಿಂಗ್ ವಂತಿಗೆ ದರದಿಂದ ಸೊಸೈಟಿಗೆ ವರ್ಷಕ್ಕೆ £600 ಗಳಿಕೆಯಾಗುತ್ತಿತ್ತು. 
ಆದರೆ ಅನೇಕ ಫೆಲೋಗಳು ನಿಯಮಿತವಾಗಿ ಅಥವಾ ಸಕಾಲಕ್ಕೆ ಪಾವತಿ ಮಾಡುತ್ತಿರಲಿಲ್ಲ. ೧೬೬೩ರಲ್ಲಿ ಮೂರನೇ ಎರಡರಷ್ಟು ಫೆಲೋಗಳು ವಿಜ್ಞಾನಿಗಳಾಗಿರಲಿಲ್ಲ. ಇದು ೧೮೦೦ರಲ್ಲಿ 71.6%ಗೆ ಏರಿಕೆಯಾಯಿತು ಮತ್ತು ೧೮೬೦ರಲ್ಲಿ 47.4%ಗೆ ಕುಸಿಯಿತು. ಏಕೆಂದರೆ ಸೊಸೈಟಿಯ ಆರ್ಥಿಕ ಭದ್ರತೆಯು ಹೆಚ್ಚು ಖಾತ್ರಿಯಾಯಿತು. ೧೮೪೫ರ ಮೇನಲ್ಲಿ, ಸಮಿತಿಯೊಂದು ಸದಸ್ಯರ ವಾರ್ಷಿಕ ನೇಮಕವನ್ನು ೧೫ಕ್ಕೆ ಸೀಮಿತಗೊಳಿಸಲು ಶಿಫಾರಸು ಮಾಡಿತು ಮತ್ತು ವೈಜ್ಞಾನಿಕ ಉನ್ನತಿಗಾಗಿ ಒತ್ತಾಯಿಸಿತು. ಇದನ್ನು ಜಾರಿಗೆ ತಂದಿದ್ದರ ಫಲವಾಗಿ ಸೊಸೈಟಿ ಈಗ ವಿಶೇಷವಾಗಿ ವೈಜ್ಞಾನಿಕ ಫೆಲೋಗಳನ್ನು ಹೊಂದಿದೆ.

ಫೆಲೋಗಳು
ಲಾಂಛನಗಳು
19ನೇ ಶತಮಾನದಿಂದ ಇಂದಿನವರೆಗೆ
ಗೌರವಗಳು